એવુ નથી, હકીકત એ છે કે ઇમામ(અ.સ.) અલ્લાહ તઆલાના ખલીફા છે. તેમનો અલ્લાહ સાથે ડાઇરેક્ટ સંપર્ક છે. આ વાક્ય એક આગાહી છે, એક યાદ-દેહાની છે. સુતા માણસને જાગૃત કરવા માટેનો ચાબખો છે. તેના પ્રકાશમાં એ સડક છે જે ખુબ જ દૂરથી આવે છે અને ખુબ જ દુર સુધી જઇ રહી છે, જેની અંતિમ મંજીલ ઝુહૂર છે. તેના મુસાફરો જે આગળ વધી રહ્યા છે એ પગલાના નિશાન છે, જેની નજીક આફત નાખવાવાળી કોઇ ચીજ નથી આવી શકતી. આ એજ સીધો રસ્તો છે, જેને નેઅમત આપનારે પોતાના ખાસ બંદાઓ માટે તૈયાર રાખી છે. ઇમામ(અ.સ.)નો આ જુમ્લો વિચાર માટે બોલાવી રહ્યો છે કે આ રસ્તા પર ચાલવાવાળા કાફલાની સાથે થઇ જાવ, ભટકી જશો તો અંજામ સારો નહી થાય. આ વાક્ય કરીમ આકાની બંદા નવાઝી છે. જે સિલસિલાવાર પોતાના ચાહવાવાળાઓને સમેટી સમેટીને આ રસ્તા પર ચાલવાની દાવત દઇ રહ્યા છે અને એક પળ માટે પણ આપણાથી ગાફિલ નથી.